Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 5/12/8803	Košice II, 28.1.2014
EEČ : 2-64-36-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 27.1.2014, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 27.1.2014, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX II sp.zn. XXXXX zo dňa 24.05.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX  pre trestný čin krádeže  podľa § 212 ods.2 písmeno f) Trestného zákona  na tom skutkovom základe, že :

dňa 27.12.2011 o 09:10 hod.  v XXXXX na ul. Toryskej č. 5 v OC Kaufland odcudzila cesnak v hodnote 0,78 EUR, 4 kusy taveného syra v hodnote 3,96 EUR, 3 kusy čokolády Schogettel v hodnote 1,77 EUR a 1 kus kávy zn. Tschibo Sicilia v hodnote 4,49 EUR  , čím spôsobila spoločnosti XXXXX v.o.s., XXXXX celkovú škodu vo výške 11 EUR, pričom rozkazom Obvodného úradu XXXXX o uložení sankcie za priestupok sp. zn. XXXXX právoplatným dňa 06.06. 2011 bola uznaná vinnou zo spáchania  priestupku proti majetku podľa § 50 ods. 1 zák. č. 372/1990 Zb.  o priestupkoch v znení neskorších predpisov, za ktorý je bola uložená pokuta vo výške 30 EUR. 

Podľa § 216 ods.2 Tr. poriadku bola obvinenej určená skúšobná doba v trvaní 18 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 05.06.2012. 

Skúšobná doba podmienečného zastavenia trestného stíhania uplynula dňa 05.12.2013.

Z odpisu z registra trestov a z výpisu z Ústrednej evidencie priestupkov MV SR vyplýva, že počas skúšobnej doby nebola obv. XXXXX trestne stíhaná, ani riešená v priestupkovom konaní. 

Lustráciou v policajnom systéme Avízo, ako aj lustráciou v evidenciách Generálnej prokuratúry SR bolo zistené, že v súčasnej dobe sa voči XXXXX nevedie žiadne trestné stíhanie.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. XXXXX splnila podmienky uvedené v § 217  Trestného poriadku,   bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor